CELEX: 32017D2354
Language: el
Date: 2017-12-14 00:00:00
Title: Εκτελεστική απόφαση (ΕΕ) 2017/2354 της Επιτροπής, της 14ης Δεκεμβρίου 2017, για την έγκριση της επέκτασης της χρήσης σπόρων Chia (Salvia hispanica) ως νέου συστατικού τροφίμων, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2017) 8470]

16.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 336/49
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/2354 ΤΗΣ ΕΠΙΤΡΟΠΉΣ
   της 14ης Δεκεμβρίου 2017
   για την έγκριση της επέκτασης της χρήσης σπόρων Chia (Salvia hispanica) ως νέου συστατικού τροφίμων, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   
      
         [κοινοποιηθείσα υπό τον αριθμό C(2017) 8470]
      
   
   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Η απόφαση 2009/827/ΕΚ της Επιτροπής (2) ενέκρινε, σύμφωνα με τον κανονισμό (ΕΚ) αριθ. 258/97, τη διάθεση σπόρων Chia (Salvia hispanica) στην αγορά ως νέου συστατικού τροφίμων για χρήση σε προϊόντα αρτοποιίας.
            
         
               (2)
            
            
               Η εκτελεστική απόφαση 2013/50/ΕΕ της Επιτροπής (3) ενέκρινε, σύμφωνα με τον κανονισμό (ΕΚ) αριθ. 258/97, την επέκταση της χρήσης σπόρων Chia (Salvia hispanica) ως νέου συστατικού τροφίμων για χρήση στις ακόλουθες πρόσθετες κατηγορίες τροφίμων: προϊόντα μπισκοτοποιίας· δημητριακά προγεύματος· μείγματα φρούτων, ξηρών καρπών και σπόρων και προσυσκευασμένοι σπόροι Chia αυτοί καθεαυτούς.
            
         
               (3)
            
            
               Στις 18 Σεπτεμβρίου 2015 εκδόθηκε επιστολή έγκρισης από την ιρλανδική Αρχή για την Ασφάλεια των Τροφίμων, σύμφωνα με τον κανονισμό (ΕΚ) αριθ. 258/97, για την επέκταση της χρήσης σπόρων Chia (Salvia hispanica) ως νέου συστατικού τροφίμων για χρήση σε πρόσθετες κατηγορίες τροφίμων, συγκεκριμένα, σε χυμούς φρούτων και σε μείγματα χυμών φρούτων.
            
         
               (4)
            
            
               Στις 5 Σεπτεμβρίου 2016 η εταιρεία MEGGLE Hrvatska d.o.o. υπέβαλε αίτηση στην αρμόδια αρχή της Κροατίας για επέκταση της χρήσης σπόρων Chia (Salvia hispanica) ως νέου συστατικού τροφίμων για χρήση σε πρόσθετες κατηγορίες τροφίμων, συγκεκριμένα, σε γιαούρτι.
            
         
               (5)
            
            
               Στις 11 Ιανουαρίου 2017 η αρμόδια αρχή της Κροατίας εξέδωσε την αρχική της έκθεση αξιολόγησης. Στην εν λόγω έκθεση κατέληγε στο συμπέρασμα ότι η επέκταση της χρήσης και τα προτεινόμενα ανώτατα επίπεδα χρήσης των σπόρων Chia (Salvia hispanica) πληρούν τα κριτήρια του νέου τροφίμου που ορίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (6)
            
            
               Στις 16 Ιανουαρίου 2017 η Επιτροπή διαβίβασε την αρχική έκθεση αξιολόγησης στα λοιπά κράτη μέλη.
            
         
               (7)
            
            
               Τα λοιπά κράτη μέλη διατύπωσαν αιτιολογημένες αντιρρήσεις εντός της περιόδου των 60 ημερών που ορίζεται στο άρθρο 6 παράγραφος 4 πρώτο εδάφιο του κανονισμού (ΕΚ) αριθ. 258/97, ιδίως λόγω ανεπαρκών πληροφοριών. Οι πρόσθετες εξηγήσεις της αιτούσας εταιρείας διασκέδασαν τις ανησυχίες σε ικανοποιητικό βαθμό σύμφωνα με τα κράτη μέλη και την Επιτροπή.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι σπόροι Chia (Salvia hispanica), όπως ορίζονται στο παράρτημα της παρούσας απόφασης, μπορούν να διατίθενται στην αγορά της Ένωσης ως νέο συστατικό τροφίμων για χρήση στο γιαούρτι με μέγιστη περιεκτικότητα 1,3 g ολόκληρων σπόρων Chia ανά 100 g γιαουρτιού ή 4,3 g ολόκληρων σπόρων Chia ανά 330 g γιαουρτιού (μερίδα).
   Άρθρο 2
   Η ονομασία πώλησης των σπόρων Chia (Salvia hispanica) που εγκρίνονται με την παρούσα απόφαση θα είναι «Σπόροι Chia (Salvia hispanica)» στην επισήμανση του τροφίμου.
   Άρθρο 3
   Η παρούσα απόφαση απευθύνεται στην εταιρεία MEGGLE Hrvatska d.o.o., Zeleno polje 34, 31 000 Osijek, Κροατία.
   
      Βρυξέλλες, 14 Δεκεμβρίου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  Απόφαση 2009/827/ΕΚ της Επιτροπής, της 13ης Οκτωβρίου 2009, για την έγκριση της διάθεσης σπόρων Chia (Salvia hispanica) στην αγορά ως νέου συστατικού τροφίμων, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 294 της 11.11.2009, σ. 14).
   
      (3)  Εκτελεστική απόφαση 2013/50/EΕ της Επιτροπής, της 22ας Ιανουαρίου 2013, για την έγκριση της επέκτασης της χρήσης σπόρων Chia (Salvia hispanica) ως νέου συστατικού τροφίμων, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 21 της 24.1.2013, σ. 34).
   
      ΠΑΡΑΡΤΗΜΑ
      
         ΠΡΟΔΙΑΓΡΑΦΕΣ ΣΠΟΡΩΝ CHIA (SALVIA HISPANICA)
      
      
         Περιγραφή
      
      Η Chia (Salvia hispanica) είναι θερινό ποώδες φυτό, μονοετές, της οικογένειας των χειλανθών (Labiatae). Μετά τη συγκομιδή, οι σπόροι καθαρίζονται με μηχανικό τρόπο. Τα άνθη, τα φύλλα και άλλα μέρη του φυτού απομακρύνονται.
      
         Σύσταση σπόρων Chia (salvia hispanica)
      
      
                  Ξηρά ουσία
               
               
                  91-96 %
               
            
                  Πρωτεΐνες
               
               
                  19-25,6 %
               
            
                  Λιπαρά
               
               
                  28-34 %
               
            
                  Υδατάνθρακες (1)
                  
               
               
                  24,6-41,5 %
               
            
                  Διατροφικές ίνες (2)
                  
               
               
                  20-32 %
               
            
                  Τέφρα
               
               
                  4-6 %
               
            
         (1)  Οι υδατάνθρακες περιλαμβάνουν την αξία των ινών (ΜΕ: CH είναι οι διαθέσιμοι υδατάνθρακες = ζάχαρη + άμυλο)
      
         (2)  Οι ακατέργαστες ίνες είναι το μέρος εκείνο των ινών που αποτελείται κυρίως από άπεπτη κυτταρίνη, πεντοζάνες και λιγνίνη.